Syrstad Engen har landslagskamper på både J16-, J17-, J19- og U23-nivå. Hennes første A-landskamp var i februar 2018, da Norge tapte 3-4 for Australia i Algarve Cup 2018. To dager senere scoret hun sitt første mål for A-landslaget, da hun scoret mot Kina i samme turnering. Hun scoret i kvalifiseringen til VM i fotball for kvinner 2019, i kampen mot Nederland, og bidro dermed til at Norge vant Gruppe 3 og ble direkte kvalifisert til VM. Hun deltok i VM, og scoret et av målene i straffesparkkonkurransen mot Australia i 16-delsfinalen, der Norge gikk videre, men tapte kvartfinalen mot England. Hun deltok i Algarve Cup 2019, der Norge vant finalen med 3-0 over Polen.